  Майя Бывальцева Удмуртилэн тӧроезлэсь ужзэ огдырлы быдэсъясь Быдӟым Атыкай оже пыриськем сержантлэн Михаил Дерюшевлэн но ефрейторлэн Павел Касаткинлэн семьяоссылы СССР-лэн Кун данъетэзлы — «За отвагу» медальлы — удостоверениос сётӥз. 5-тӥ куартолэзе Вормон нуналлы 72 ар тырмонлы сӥзем кун приём ортчиз. Пумиськонэ ветеранъёс, фронт мышкын ужамъёс, котыртэм Ленинградын улэмъёс, быдэ вуымтэ дыръязы фашистъёслэн концлагерьязы шедьылэм муртъёс вуизы. «Туж потэ, асьме егитъёсмы но, пиос но нылъёс, школаез йылпумъякузы Быдӟым Атыкай ожлэсь историзэ умой мед тоды шуыса. Нацизмез пазьгонын асьме кунмылэсь тыршемзэ пичигес карыны турттӥсьёслы, солэсь ӧтёнъёссэ туннэ выльысь ӝутӥсьёслы пумит султыны котьку дась мед луозы. Соин ик ми асьмелэсь ветеранъёсмес туж дунъяськомы. Соослэн кылзы Быдӟым Атыкай ож сярысь пӧялляськонъёсты вормыны юрттэ», — пусйиз улосвыл кивалтӥсь пумиськонэ лыктэмъёслы вазиськоназ. Озьы ик Александр Бречалов оскытӥз, кун тӧрлыкъёс ветеранъёслы котьку бадӟым саклык висъялозы, соослэсь улон-вылонзэс каньыл карозы шуыса. Тегъёс: Мерлык Ижкар Удмуртия 9-ткуартолэзь ВормонНунал ветеранъёс  